sagorsarker/bangla-wikipedia huggingface dataset:
মুরাদপুর ইউনিয়ন, সীতাকুণ্ড

মুরাদপুর বাংলাদেশের চট্টগ্রাম জেলার সীতাকুণ্ড উপজেলার অন্তর্গত একটি ইউনিয়ন।
মুরাদপুর ইউনিয়নের আয়তন ৫৩৩৫ একর (২১.৫৯ বর্গ কিলোমিটার)।
২০১১ সালের পরিসংখ্যান অনুযায়ী মুরাদপুর ইউনিয়নের লোকসংখ্যা ৫০,৩৬০ জন। এর মধ্যে পুরুষ ১৯,৯৮১ জন এবং মহিলা ২০,৩৭৯ জন।
সীতাকুণ্ড উপজেলার উত্তর-পশ্চিমাংশে মুরাদপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের উত্তরে সৈয়দপুর ইউনিয়ন, পূর্বে সীতাকুণ্ড পৌরসভা, দক্ষিণে বাড়বকুণ্ড ইউনিয়ন এবং পশ্চিমে সন্দ্বীপ চ্যানেল ও সন্দ্বীপ উপজেলার বাউরিয়া ইউনিয়ন ও গাছুয়া ইউনিয়ন অবস্থিত।
মুরাদপুর ইউনিয়ন সীতাকুণ্ড উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম সীতাকুণ্ড মডেল থানার আওতাধীন। এটি জাতীয় সংসদের ২৮১নং নির্বাচনী এলাকা চট্টগ্রাম-৪ এর অংশ। এটি "ছোট কুমিরা", "ভাটেরখীল", "গোলাবাড়িয়া", "গুলিয়াখালী", "মুরাদপুর" এবং "গোপ্তাখালী" এ ৬টি মৌজায় বিভক্ত।
এ ইউনিয়নের গ্রামগুলো হল:
প্রাচীন ইতিহাস থেকে জানা যায় ১৫১৫ খ্রিষ্টাব্দে গৌড়ের সোলতান হোসেন শাহ-এর পুত্র নসরত শাহ ত্রিপুরা আক্রমণ করে চট্টগ্রাম অধিকার করেন। চট্টগ্রামে তার আধিপত্য বিস্তার লাভ করলে তার অধীনস্থ কর্মকর্তা মুরাদকে নিজামপুর পরগণার দায়িত্বভার দেওয়া হয়। মুরাদ কোন অঞ্চলে তার রাজধানী স্থাপন করেছিল জানা যায়নি। তার নামের উপর ভিত্তি করে 'মুরাদপুর' গ্রাম নাম দেওয়া হয় বলে ঐতিহাসিকগণ মন্তব্য করেন।
সন্দ্বীপের ইতিহাস থেকে পাওয়া যায়, ষোলশত শতকের পরে সন্দ্বীপের দীলেল রাজা চট্টগ্রামের বিভিন্ন জায়গায় প্রভাব বিস্তার করেন। নিজামপুর পরগণায় তার ক্ষমতার বহর ছিল। তার অনেকগুলি ছেলের মধ্যে মুরাদ ছিল বিচক্ষণ এবং বুদ্ধিসম্পন্ন, মুরাদ সীতাকুণ্ডের দক্ষিণ-পশ্চিমে বসতি স্থাপন করেন। তার নামানুসারে 'মুরাদপুর' নাম হয় বলে মনে করা হয়। সন্দ্বীপের ইতিহাস থেকে আরও জানা যায়, আনুমানিক ১৭৪৩ থেকে ১৭৫০ সালের মধ্যে আবু তোরাব, মোহাম্মদ মুরাদ, মোহাম্মদ ইব্রাহীম, মোহাম্মদ আকবর সন্দ্বীপের জমিদারী লাভ করেন, মোহাম্মদ মুরাদ নিজামপুর পরগণায় এসে আধিপত্য বিস্তার করেন এবং বসতি স্থাপন করেন। তার নামের উপর 'মুরাদপুর' হয়ে থাকে বলে উল্লেখ করা যেতে পারে।
ওয়াহিদুল আলমের চট্টগ্রাম ইতিহাস থেকে জানা যায়, সন্দ্বীপের জমিদার আবু তোরাব মীরসরাই অঞ্চলে বসতি স্থাপন করেন। তার জ্ঞাতি এবং সেনাধ্যক্ষ ছিলেন মুরাদ আহমদ চৌধুরী। ব্রিটিশ বিরোধী আন্দোলনের চক্রান্তের শিকার হন মুরাদ, মুরাদ আবু তোরাবকে হত্যা করেন। মুরাদ আহমদের আধিপত্য বিস্তৃত হয় মীরসরাই এবং সীতাকুণ্ডের বিভিন্ন অঞ্চলে। তিনি নিজেই তার নামে 'মুরাদপুর' গ্রামের নামকরণ করেন বলে ধারণা করা যায়। অবশ্য মীরসরাই-এ ও মুরাদপুর নামে একটি গ্রামের নামকরণ করেন বলে ধারণা করা যায়।
মুরাদপুর ইউনিয়নের সাক্ষরতার হার ৬০.১৭%।
এ ইউনিয়নে ৪টি মাধ্যমিক বিদ্যালয়, ৩টি মাদ্রাসা ও ১৩টি প্রাথমিক বিদ্যালয় রয়েছে।
মুরাদপুর ইউনিয়নে যোগাযোগের প্রধান সড়ক ঢাকা-চট্টগ্রাম মহাসড়ক। এছাড়া উল্লেখযোগ্য সড়কগুলোর মধ্যে রয়েছে সীতাকুণ্ড-মুরাদপুর সড়ক এবং কুমিরা-সৈয়দপুর সড়ক।
প্রধান যোগাযোগ ব্যবস্থা সিএনজি চালিত অটোরিক্সা।
মুরাদপুর ইউনিয়নে ৩১টি মসজিদ, ১০টি ঈদগাহ ও ৭টি মন্দির রয়েছে।
মুরাদপুর ইউনিয়নের পশ্চিম পাশে সন্দ্বীপ চ্যানেল। এছাড়া এ ইউনিয়নের উপর দিয়ে প্রবাহিত হচ্ছে ছোট কুমিরা খাল, গুলিয়াখালী খাল, রাজাপুর খাল, বারৈয়াখালী খাল, গোপ্তাখালী খাল এবং ছোট কুমিরা ও গুলিয়াখালী সংযোগ খাল।
মুরাদপুর ইউনিয়নের প্রধান হাট/বাজার হল মুরাদপুর বাংলাবাজার।
সোনাইছড়ি ইউনিয়ন, সীতাকুণ্ড

সোনাইছড়ি বাংলাদেশের চট্টগ্রাম জেলার সীতাকুণ্ড উপজেলার অন্তর্গত একটি ইউনিয়ন।
সোনাইছড়ি ইউনিয়নের আয়তন ৯২৪৮ একর (৩৭.৪৩ বর্গ কিলোমিটার)। এটি সীতাকুণ্ড উপজেলার সবচেয়ে বড় ইউনিয়ন।
২০১১ সালের পরিসংখ্যান অনুযায়ী সোনাইছড়ি ইউনিয়নের লোকসংখ্যা ৩৮,৭৮০ জন। এর মধ্যে পুরুষ ২৩,৯৬৪ জন এবং মহিলা ১৪,৮১৬ জন
সীতাকুণ্ড উপজেলার দক্ষিণাংশে সোনাইছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৮ কিলোমিটার। এ ইউনিয়নের উত্তরে কুমিরা ইউনিয়ন; পূর্বে হাটহাজারী পৌরসভা, হাটহাজারী উপজেলার ফতেপুর ইউনিয়ন ও চট্টগ্রাম সিটি কর্পোরেশনের ১নং দক্ষিণ পাহাড়তলী ওয়ার্ড; দক্ষিণে ভাটিয়ারী ইউনিয়ন এবং পশ্চিমে ভাটিয়ারী ইউনিয়ন, সন্দ্বীপ চ্যানেল ও সন্দ্বীপ উপজেলার মগধরা ইউনিয়ন অবস্থিত।
সোনাইছড়ি ইউনিয়ন সীতাকুণ্ড উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম সীতাকুণ্ড মডেল থানার আওতাধীন। এটি জাতীয় সংসদের ২৮১নং নির্বাচনী এলাকা চট্টগ্রাম-৪ এর অংশ।
ওয়ার্ডভিত্তিক এ ইউনিয়নের গ্রামগুলো হল:
সোনাইছড়ি ইউনিয়নের নামকরণ করা হয়েছিল সোনাইছড়ি খালের নামের উপর ভিত্তি করে। পাহাড়ের উপকূল থেকে বয়ে আসা অবিরাম পানির স্রোতের কারণে তৈরি হয়েছিল সোনাইছড়ি খাল আর এর নামানুসারেই এই ইউনিয়নের নাম রাখা হয় "সোনাইছড়ি" ইউনিয়ন। অন্য মতে লোকমুখে কথিত আছে যে, সোনাইছড়ি ইউনিয়নের নামকরণ করা হয়েছিল সোনাইছড়ি খালের উপর দিয়ে স্বর্ণের তৈরি নৌকা চলতে দেখা গিয়েছিল। এই কারণে এর নামকরণ করা হয়েছিল "সোনাইছড়ি"।
সোনাইছড়ি ইউনিয়নের সাক্ষরতার হার ৬১.৯৭%। এ ইউনিয়নে ১টি বিশ্ববিদ্যালয়, ১টি স্কুল এন্ড কলেজ, ২টি মাদ্রাসা, ৪টি মাধ্যমিক বিদ্যালয় ও ৭টি প্রাথমিক বিদ্যালয় রয়েছে।
সোনাইছড়ি ইউনিয়নে যোগাযোগের প্রধান সড়ক ঢাকা-চট্টগ্রাম মহাসড়ক। সব ধরনের যানবাহনের মাধ্যমে যোগাযোগ করা যায়। এছাড়াও রয়েছে ঢাকা-চট্টগ্রাম রেলপথ (কুমিরা স্টেশন)।
সোনাইছড়ি ইউনিয়নে ৪২টি মসজিদ, ৪টি ঈদগাহ, ৮টি মন্দির ও ১টি গীর্জা রয়েছে।সবচেয়ে আলোচিত ও দর্শনীয় ধর্মীয় স্থান হলো হযরত পীর বারআউলিয়া(র:)ওয়াকফ এস্টেট।যাহার পরিচালনার প্রধান হিসেবে মতোওয়াল্লী/প্রশাসকের দায়িত্ব পালন করছেন আলহাজ্ব এস.এম মাকসুদুল আলম 
সোনাইছড়ি ইউনিয়নের পশ্চিম পাশে সন্দ্বীপ চ্যানেল। এছাড়া এ ইউনিয়নের উপর দিয়ে প্রবাহিত হচ্ছে ঘোড়ামরা খাল, দক্ষিণ ঘোড়ামরা নাপিতা ছড়া খাল, বার আউলিয়া খাল, দক্ষিণ সোনাইছড়ি হাড়িবাড়ী খাল এবং মদনহাট ইছামতি খাল।
সোনাইছড়ি ইউনিয়নের প্রধান ৩টি হাট/বাজার হল জোরামতল বাজার, ফুলতলা বাজার এবং মদনহাট বাজার।তবে বারআউলিয়া প্রধান প্রাণ কেন্দ্র
কুমিরা ইউনিয়ন, সীতাকুণ্ড

কুমিরা বাংলাদেশের চট্টগ্রাম জেলার সীতাকুণ্ড উপজেলার অন্তর্গত একটি ইউনিয়ন।
কুমিরা ইউনিয়নের আয়তন ৮৫৩৭ একর (৩৪.৫৬ বর্গ কিলোমিটার)।
২০১১ সালের পরিসংখ্যান অনুযায়ী কুমিরা ইউনিয়নের লোকসংখ্যা ৩৪,১৩৫ জন। এর মধ্যে পুরুষ ১৮,৪৯৭ জন এবং মহিলা ১৫,৬৩৮ জন।
সীতাকুণ্ড উপজেলার মধ্যভাগে কুমিরা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৫ কিলোমিটার। এ ইউনিয়নের উত্তরে বাঁশবাড়িয়া ইউনিয়ন, পূর্বে হাটহাজারী উপজেলার মির্জাপুর ইউনিয়ন ও হাটহাজারী পৌরসভা, দক্ষিণে সোনাইছড়ি ইউনিয়ন এবং পশ্চিমে সন্দ্বীপ চ্যানেল ও সন্দ্বীপ উপজেলার মগধরা ইউনিয়ন অবস্থিত।
কুমিরা ইউনিয়ন সীতাকুণ্ড উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম সীতাকুণ্ড মডেল থানার আওতাধীন। এটি জাতীয় সংসদের ২৮১নং নির্বাচনী এলাকা চট্টগ্রাম-৪ এর অংশ। এটি ৪টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
কুমিরা নামকরণের কোন ঐতিহাসিক তথ্য পাওয়া যায়নি। তবে নামকরণে স্থানীয় এলাকায় বিভিন্ন জনশ্রুতি রয়েছে। এর মধ্যে একটি হচ্ছে কুমিরা অঞ্চলের পশ্চিম পাশে সমুদ্র তীরবর্তী এলাকায় একসময় কুমিরের উপদ্রব ছিল। তাই এ অঞ্চলের নামকরণ করা হয় 'কুমিরা'।
কুমিরের ‍'রা' (ডাক শব্দ যেমন সব শিয়ালের একরা) থেকে 'কুমিরা' নামের উৎপত্তি হয় বলে অনেকের বিশ্বাস। তখনকার দিনে শিশুদের কান্না থামাতে মায়ের মুখে কুমিরের ‍রা' বা ডাকের অনুকরণ করে ওদের ভয় দেখাত।
আরেকটি জনশ্রুতি এরকম, হিন্দুদের কুমারী দেবী বিশেষ বিশেষ সময়ে ওখানকার খালে (বর্তমানে কুমিরা খাল) এসে অলৌকিক ও দৈব শক্তি প্রদর্শন করেছেন। কুমারী দেবীর নাম অনুসারে সে এলাকার নামকরণ হয় 'কুমিরা'। অর্থাৎ কুমারী থেকে কুমিরা। দেবীর সম্মানে কুমারী মন্দিরে এখনো পূজা দেওয়া হয়।
কুমিরা ইউনিয়নের সাক্ষরতার হার ৪৯.৫৫%। এ ইউনিয়নে ১টি বিশ্ববিদ্যালয়, ১টি কলেজ, ৬টি মাধ্যমিক বিদ্যালয়, ৫টি মাদ্রাসা, ১টি নিম্ন মাধ্যমিক বিদ্যালয় ও ৮টি প্রাথমিক বিদ্যালয় রয়েছে।
বিশ্ববিদ্যালয়
কলেজ
মাদ্রাসা
মাধ্যমিক বিদ্যালয়
প্রাথমিক বিদ্যালয়
কুমিরা ইউনিয়নে যোগাযোগের প্রধান সড়ক ঢাকা-চট্টগ্রাম মহাসড়ক। সব ধরনের যানবাহনের মাধ্যমে যোগাযোগ করা যায়। এছাড়াও রয়েছে ঢাকা-চট্টগ্রাম রেলপথ (কুমিরা স্টেশন)।
কুমিরা ইউনিয়নে ২৭টি মসজিদ, ৭টি ঈদগাহ ও ৮টি মন্দির রয়েছে।
কুমিরা ইউনিয়নের পশ্চিম পাশে সন্দ্বীপ চ্যানেল। এছাড়া এ ইউনিয়নের উপর দিয়ে প্রবাহিত হচ্ছে বড় কুমিরা খাল এবং ছোট কুমিরা খাল।
কুমিরা ইউনিয়নের প্রধান ২টি হাট/বাজার হল কুমিরা হাট এবং মছজিদ্দা বাজার।
আমুচিয়া ইউনিয়ন

আমুচিয়া বাংলাদেশের চট্টগ্রাম জেলার বোয়ালখালী উপজেলার অন্তর্গত একটি ইউনিয়ন।
আমুচিয়া ইউনিয়নের আয়তন ৩,২১০ একর (১২.৯৯ বর্গ কিলোমিটার)।
২০১১ সালের আদমশুমারি অনুযায়ী আমুচিয়া ইউনিয়নের মোট জনসংখ্যা ১০,৬৫৫ জন। এর মধ্যে পুরুষ ৫,২৬০ জন এবং মহিলা ৫,৩৯৫ জন। মোট পরিবার ২,৩৭৪টি।
বোয়ালখালী উপজেলার পূর্বাংশে আমুচিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের উত্তরে শ্রীপুর খরণদ্বীপ ইউনিয়ন; পশ্চিমে পোপাদিয়া ইউনিয়ন, সারোয়াতলী ইউনিয়ন ও আহলা করলডেঙ্গা ইউনিয়ন; দক্ষিণে আহলা করলডেঙ্গা ইউনিয়ন এবং পূর্বে আহলা করলডেঙ্গা ইউনিয়ন ও রাঙ্গুনিয়া উপজেলার সরফভাটা ইউনিয়ন অবস্থিত।
আমুচিয়া ইউনিয়ন বোয়ালখালী উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম বোয়ালখালী থানার আওতাধীন। এটি জাতীয় সংসদের ২৮৫নং নির্বাচনী এলাকা চট্টগ্রাম-৮ এর অংশ। এটি ৪টি মৌজায় বিভক্ত। এ ইউনিয়নের গ্রামগুলো হল:
২০১১ সালের আদমশুমারি অনুযায়ী আমুচিয়া ইউনিয়নের সাক্ষরতার হার ৫৮.১%। এ ইউনিয়নে ১টি সরকারি কলেজ, ৩টি মাধ্যমিক বিদ্যালয়, ২টি দাখিল মাদ্রাসা ও ৮টি প্রাথমিক বিদ্যালয় রয়েছে।
আমুচিয়া ইউনিয়নে যোগাযোগের প্রধান প্রধান সড়কগুলো হল কালুরঘাট-কানুনগোপাড়া সড়ক, মুন্সিরহাট-কানুনগোবাজার সড়ক এবং পটিয়া-কানুনগোপাড়া সড়ক।
প্রধান যোগাযোগ মাধ্যম সিএনজি চালিত অটোরিক্সা।
আমুচিয়া ইউনিয়নের প্রধান প্রধান হাট/বাজারগুলো হল কানুনগোপাড়া বাজার, কালাইয়ার হাট এবং মাস্টার বাজার।
চরণদ্বীপ ইউনিয়ন

চরণদ্বীপ বাংলাদেশের চট্টগ্রাম জেলার বোয়ালখালী উপজেলার অন্তর্গত একটি ইউনিয়ন।
চরণদ্বীপ ইউনিয়নের আয়তন ১,৪৯৭ একর (৬.০৬ বর্গ কিলোমিটার)।
২০১১ সালের আদমশুমারি অনুযায়ী চরণদ্বীপ ইউনিয়নের মোট জনসংখ্যা ১৮,৯২৬ জন। এর মধ্যে পুরুষ ৮,৮২৩ জন এবং মহিলা ১০,১০৩ জন। মোট পরিবার ৩,৭৮৯টি।
বোয়ালখালী উপজেলার সর্ব-উত্তরে কর্ণফুলী নদীর পাড়ে চরণদ্বীপ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৯ কিলোমিটার। এ ইউনিয়নের পূর্বে শ্রীপুর খরণদ্বীপ ইউনিয়ন; দক্ষিণে শ্রীপুর খরণদ্বীপ ইউনিয়ন, পোপাদিয়া ইউনিয়ন ও কধুরখীল ইউনিয়ন; পশ্চিমে কধুরখীল ইউনিয়ন এবং উত্তরে কর্ণফুলী নদী ও রাউজান উপজেলার নোয়াপাড়া ইউনিয়ন ও বাগোয়ান ইউনিয়ন অবস্থিত।
চরণদ্বীপ ইউনিয়ন বোয়ালখালী উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম বোয়ালখালী থানার অাওতাধীন। এটি জাতীয় সংসদের ২৮৫নং নির্বাচনী এলাকা চট্টগ্রাম-৮ এর অংশ। এটি ৫টি মৌজায় বিভক্ত। এ ইউনিয়নের গ্রাম ২টি হল:
হযরত বু-আলী কালন্দর শাহ (রহ.) বোয়ালখালী আসার সময় নদী পথে চরণদ্বীপে তার পবিত্র চরণ রেখেছিলেন বলেই এর নাম "চরণদ্বীপ" হয়েছে বলে জনশ্রুতি আছে।
২০১১ সালের আদমশুমারি অনুযায়ী চরণদ্বীপ ইউনিয়নের সাক্ষরতার হার ৫৭.২%। এ ইউনিয়নে ১টি ফাজিল মাদ্রাসা, ২টি মাধ্যমিক বিদ্যালয়, ১টি দাখিল মাদ্রাসা ও ৯টি প্রাথমিক বিদ্যালয় রয়েছে।
চরণদ্বীপ ইউনিয়নে যোগাযোগের প্রধান প্রধান সড়কগুলো হল কালুরঘাট-চরণদ্বীপ সড়ক, চরণদ্বীপ-শ্রীপুর সড়ক এবং চরণদ্বীপ-আমুচিয়া সড়ক।
প্রধান যোগাযোগ মাধ্যম সিএনজি চালিত অটোরিক্সা। এছাড়া চট্টগ্রাম মহানগরীর কালুরঘাট থেকে নৌপথে এ ইউনিয়নে যোগাযোগ করা যায়।
চরণদ্বীপ ইউনিয়নে ১৪টি মসজিদ ও ৭টি ঈদগাহ রয়েছে। ২টি বুদ্ব মন্দির রয়েছে।
চরণদ্বীপ ইউনিয়নের উত্তর পাশ দিয়ে বয়ে চলেছে কর্ণফুলী নদী। এছাড়া এ ইউনিয়নের উপর দিয়ে প্রবাহিত হচ্ছে ইব্রাহীম চৌধুরী খাল, আছুয়ার পোল খাল, হাজীপাড়া খাল এবং মাইজপাড়া-সৈয়দনগর সংযোগ খাল।
চরণদ্বীপ ইউনিয়নের প্রধান ২টি হাট/বাজার হল চরণদ্বীপ ফকিরহাট এবং মধ্যম সৈয়দনগর চাঁদার হাট।
ফকিরাখালী ব্লক ভিউ, আল্লামা শাহ অছিউর রহমান আল ফারুকী রহমাতুল্লাহ আলাইহির মাজার শরীফ, হযরত শাহ হারবাংগীরি রহমাতুল্লাহ আলাইহির মাজার শরীফ,
চরণদ্বীপ ইউনিয়নের উল্লেখযোগ্য ব্যক্তিগণের মধ্যে রয়েছেন:
কধুরখীল ইউনিয়ন

কধুরখীল বাংলাদেশের চট্টগ্রাম জেলার বোয়ালখালী উপজেলার অন্তর্গত একটি ইউনিয়ন।
কধুরখীল ইউনিয়নের আয়তন ২,৪৪৫ একর (৯.৯০ বর্গ কিলোমিটার)। তবে ২০১২ সালে এ ইউনিয়নের ১নং, ২নং ও ৩নং ওয়ার্ডকে বোয়ালখালী পৌরসভার অন্তর্ভুক্ত করা হয়।
২০১১ সালের আদমশুমারি অনুযায়ী কধুরখীল ইউনিয়নের মোট জনসংখ্যা ২৪,৬৯৯ জন। এর মধ্যে পুরুষ ১১,৯৮১ জন এবং মহিলা ১২,৭১৮ জন। মোট পরিবার ৪,৯০৬টি।
বোয়ালখালী উপজেলার উত্তর-পশ্চিমাংশে কর্ণফুলীর তীরে কালুরঘাট সেতুর পূর্ব পাশ হতে কধুরখীল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের দক্ষিণে বোয়ালখালী পৌরসভা, পূর্বে পোপাদিয়া ইউনিয়ন ও চরণদ্বীপ ইউনিয়ন, উত্তরে কর্ণফুলী নদী ও রাউজান উপজেলার নোয়াপাড়া ইউনিয়ন এবং পশ্চিমে কর্ণফুলী নদী ও চট্টগ্রাম সিটি কর্পোরেশনের ৫নং মোহরা ওয়ার্ড অবস্থিত।
বহু আগে এ ইউনিয়নের মিলন মন্দিরে হত রাস উৎসব, ঐ রাস উৎসবটা হত তখন ১০/১৫ দিন ব্যাপী। ঐ উৎসবে হত তখন জনবহুল ঝাঁপি, দূর পাল্লা থেকে আসত লোকজন রাস উৎসবের টানে, লোকজন শ্রোতা মুগ্ধ হতেন পাঁচ মিশালী গানে। ঐ উৎসবে এসেছিলেন তখন উচ্চ পদস্থ কিছু লোক, হাঁটতে হাঁটতে বেহাল দশায় তারা বলেন 'অবুক-রে অবুক'। তখনকার যুগে ছিলনা কোন যানবাহনের ব্যবস্থা বহু ক্রোশ হাঁটতে হত। দীর্ঘতম রাস্তা হাঁটতে হাঁটতে ক্লান্ত মনে রুদ্ধনিঃশ্বাসে তারা বলেন 'রাস উৎসবে পৌঁছবো আমরা আর কন্দুর গেলে?' পাছে একজন পথচারী পেয়ে তারা তাকে জিজ্ঞেস করলেন, 'রাস উৎসবটাই যেতে ভাইরে আর কতদুর খিল?' লোকটা বলে, দুর নয় আর আছে সামান্য খিল, ঐ দেখা যায় পাড়াটার পরে বড় একটা বিল। সেই থেকে নামকরণ হয় "কধুরখীল"।
বাংলাদেশের স্বাধীনতা সংগ্রামে কধুরখীল ইউনিয়নে অংশগ্রহণ বিশেষভাবে পরিলক্ষিত হয়। বোয়ালখালী উপজেলায় যুদ্ধকালীন মুক্তিযোদ্ধাদের দুইটি অস্থায়ী ক্যাম্প ছিল যার একটি কধুরখীল ইউনিয়নের ১নং ওয়ার্ড এর আব্দুল মালেক শাহ্ এর বাড়ী। এই ক্যাম্পে মুক্তিযোদ্ধাদের নিরাপত্তাসহ সকল অস্ত্র সরঞ্জামাদি সংরক্ষণ ও সরবরাহ করা হত।
কধুরখীল ইউনিয়ন বোয়ালখালী উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বোয়ালখালী থানার আওতাধীন। এটি জাতীয় সংসদের ২৮৫নং নির্বাচনী এলাকা চট্টগ্রাম-৮ এর অংশ। এটি "কধুরখীল" মৌজা নিয়েই গঠিত। এ ইউনিয়নের গ্রামগুলো হল:
প্রাচীনকাল থেকেই কধুরখীল ইউনিয়ন বোয়ালখালী উপজেলায় শিক্ষার জন্য সুপ্রসিদ্ধ। জাতীয় পর্যায়ে শিক্ষাক্ষেত্রে এই এলাকার বহু গুণী শিক্ষাবিদ অবদান রেখে যাচ্ছেন। ২০১১ সালের আদমশুমারি অনুযায়ী এ ইউনিয়নের সাক্ষরতার হার ৬৩.২%। এ ইউনিয়নে ১টি ফাজিল মাদ্রাসা, ৪টি মাধ্যমিক বিদ্যালয়, ২টি দাখিল মাদ্রাসা, ১০টি প্রাথমিক বিদ্যালয় এবং বেশ কয়েকটি কিন্ডারগার্টেন স্কুল রয়েছে। এ এলাকার সবচেয়ে প্রাচীন বিদ্যাপীঠটির নাম হল কধুরখীল ইউনাইটেড মুসলিম উচ্চ বিদ্যালয়, যা ১৯৪৭ সালে স্থাপিত হয়।
কধুরখীল ইউনিয়নে যোগাযোগের প্রধান সড়ক কালুরঘাট-চৌধুরীহাট সড়ক। প্রধান যোগাযোগ মাধ্যম সিএনজি চালিত অটোরিক্সা।
কধুরখীল ইউনিয়নে ২৩টি মসজিদ ও ৬টি মন্দির রয়েছে।
কধুরখীল ইউনিয়নের পশ্চিম পাশ ঘিরে বয়ে চলেছে কর্ণফুলী নদী। কর্ণফুলী নদীর পূর্বপাড়ে অর্থাৎ পশ্চিম কধুরখীল এর পাশ দিয়ে দুইটি খাল বয়ে চলেছে, একটি কধুরখীল সংলগ্ন পাড় ঘেঁষে চৌধুরী হাট হয়ে কধুরখীল ইউনিয়ন ও চরণদ্বীপ ইউনিয়ন এর মাঝখানে ভাণ্ডালজুড়ি খাল, অপরটি কালুরঘাট হয়ে কধুরখীল ও পূর্ব গোমদণ্ডীর মাঝখানে হাওলা খাল।
কধুরখীল ইউনিয়নের প্রধান হাট/বাজার হল চৌধুরী হাট।
কধুরখীল ইউনিয়নের দর্শনীয় স্থানগুলোর মধ্যে রয়েছে:
কধুরখীল ইউনিয়নের উল্লেখযোগ্য ব্যক্তিগণের মধ্যে রয়েছে:
পোপাদিয়া ইউনিয়ন

পোপাদিয়া বাংলাদেশের চট্টগ্রাম জেলার বোয়ালখালী উপজেলার অন্তর্গত একটি ইউনিয়ন।
পোপাদিয়া ইউনিয়নের আয়তন ২,৫৬৪ একর (১০.৩৮ বর্গ কিলোমিটার)।
২০১১ সালের আদমশুমারি অনুযায়ী পোপাদিয়া ইউনিয়নের মোট জনসংখ্যা ২৩,১৮৮ জন। এর মধ্যে পুরুষ ১২,০৫৭ জন এবং মহিলা ১১,১৩১ জন। মোট পরিবার ৪,৩২০টি।
বোয়ালখালী উপজেলার মধ্যভাগে পোপাদিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৪ কিলোমিটার। এ ইউনিয়নের দক্ষিণে সারোয়াতলী ইউনিয়ন, পূর্বে আমুচিয়া ইউনিয়ন ও শ্রীপুর খরণদ্বীপ ইউনিয়ন, উত্তরে শ্রীপুর খরণদ্বীপ ইউনিয়ন ও চরণদ্বীপ ইউনিয়ন এবং পশ্চিমে কধুরখীল ইউনিয়ন ও বোয়ালখালী পৌরসভা অবস্থিত।
পোপাদিয়া ইউনিয়ন বোয়ালখালী উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম বোয়ালখালী থানার আওতাধীন। এটি জাতীয় সংসদের ২৮৫নং নির্বাচনী এলাকা চট্টগ্রাম-৮ এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:
২০১১ সালের আদমশুমারি অনুযায়ী পোপাদিয়া ইউনিয়নের সাক্ষরতার হার ৬৫.৭%। এ ইউনিয়নে ১টি আলিম মাদ্রাসা, ৪টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
★কিন্ডারগার্টেন
পোপাদিয়া ইউনিয়নে যোগাযোগের প্রধান প্রধান সড়কগুলো হল গোমদণ্ডী-পোপাদিয়া সড়ক, চরণদ্বীপ-পোপাদিয়া সড়ক এবং আমুচিয়া-পোপাদিয়া সড়ক।
প্রধান যোগাযোগ মাধ্যম সিএনজি চালিত অটোরিক্সা।
পোপাদিয়া ইউনিয়নে ২৫টি মসজিদ, ১টি ঈদগাহ ও ১২টি মন্দির রয়েছে।
পোপাদিয়া ইউনিয়নের পোপাদিয়া, সৈয়দপুর, আকুবদণ্ডী, বিদগ্রাম, আকলিয়া গ্রামের মধ্যখানে প্রবাহিত বোয়ালখালী খাল।
পোপাদিয়া ইউনিয়নের প্রধান ২টি হাট/বাজার হল চাঁদার হাট এবং অন্নপূর্ণা হাট।
পোপাদিয়া ইউনিয়নের দর্শনীয় স্থানগুলোর মধ্যে রয়েছে:
পোপাদিয়া ইউনিয়নের উল্লেখযোগ্য ব্যক্তিগণের মধ্যে রয়েছে:
শাকপুরা ইউনিয়ন

শাকপুরা বাংলাদেশের চট্টগ্রাম জেলার বোয়ালখালী উপজেলার অন্তর্গত একটি ইউনিয়ন।
শাকপুরা ইউনিয়নের আয়তন ২,০২৮ একর (৮.২১ বর্গ কিলোমিটার)।
২০১১ সালের আদমশুমারি অনুযায়ী শাকপুরা ইউনিয়নের মোট জনসংখ্যা ২২,২০১ জন। এর মধ্যে পুরুষ ১০,৭৬৮ জন এবং মহিলা ১১,৪৩৩ জন। মোট পরিবার ৪,৪৬২টি।
বোয়ালখালী উপজেলার দক্ষিণ-পশ্চিমাংশে শাকপুরা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৩ কিলোমিটার। এর পূর্বে সারোয়াতলী ইউনিয়ন, উত্তরে বোয়ালখালী পৌরসভা, পশ্চিমে পশ্চিম গোমদণ্ডী ইউনিয়ন এবং দক্ষিণে পটিয়া উপজেলার হাবিলাসদ্বীপ ইউনিয়ন অবস্থিত।
শাকপুরা ইউনিয়ন বোয়ালখালী উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম বোয়ালখালী থানার আওতাধীন। এটি জাতীয় সংসদের ২৮৫নং নির্বাচনী এলাকা চট্টগ্রাম-৮ এর অংশ। এটি ২টি মৌজায় বিভক্ত। এ ইউনিয়নের গ্রামগুলো হল:
২০১১ সালের আদমশুমারি অনুযায়ী শাকপুরা ইউনিয়নের সাক্ষরতার হার ৬৩.৪%। এ ইউনিয়নে ১টি কামিল মাদ্রাসা, ১টি ডিগ্রী কলেজ, ২টি দাখিল মাদ্রাসা, ৪টি মাধ্যমিক বিদ্যালয়, ১টি নিম্ন মাধ্যমিক বিদ্যালয়, ১৪টি প্রাথমিক বিদ্যালয় রয়েছে।
শাকপুরা ইউনিয়নে ২২টি মসজিদ, ২টি ঈদগাহ, ২১টি মন্দির ও ৪টি প্যাগোডা রয়েছে।
শাকপুরা ইউনিয়নে যোগাযোগের প্রধান প্রধান সড়কগুলো হল আরাকান সড়ক এবং গোমদণ্ডী-কানুনগোপাড়া সড়ক।
সব ধরনের যানবাহনের মাধ্যমে যোগাযোগ করা যায়।
শাকপুরা ইউনিয়নের সর্ব-পশ্চিমে সামান্য অংশে কর্ণফুলি নদী বয়ে চলেছে। এছাড়া এ ইউনিয়নের উপর দিয়ে বয়ে চলেছে রায়খালী খাল।
শাকপুরা ইউনিয়নের প্রধান হাট/বাজার হল গোলক মুন্সির হাট।
শাকপুরা ইউনিয়নের দর্শনীয় স্থানগুলোর মধ্যে রয়েছে:
শাকপুরা ইউনিয়নের উল্লেখযোগ্য ব্যক্তিগণের মধ্যে রয়েছে:
শ্রীপুর খরণদ্বীপ ইউনিয়ন

শ্রীপুর খরণদ্বীপ বাংলাদেশের চট্টগ্রাম জেলার বোয়ালখালী উপজেলার অন্তর্গত একটি ইউনিয়ন।
শ্রীপুর খরণদ্বীপ ইউনিয়নের আয়তন ৮,১৪৬ একর (৩২.৯৭ বর্গ কিলোমিটার)।
২০১১ সালের আদমশুমারি অনুযায়ী শ্রীপুর খরণদ্বীপ ইউনিয়নের মোট জনসংখ্যা ১৯,৩৮০ জন। এর মধ্যে পুরুষ ৯,২১২ জন এবং মহিলা ১০,১৬৮ জন। মোট পরিবার ৪,০৮৮টি।
বোয়ালখালী উপজেলার উত্তর-পূর্বাংশে শ্রীপুর খরণদ্বীপ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের পশ্চিমে চরণদ্বীপ ইউনিয়ন ও পোপাদিয়া ইউনিয়ন; দক্ষিণে পোপাদিয়া ইউনিয়ন ও আমুচিয়া ইউনিয়ন; পূর্বে রাঙ্গুনিয়া উপজেলার সরফভাটা ইউনিয়ন এবং উত্তরে কর্ণফুলী নদী, রাঙ্গুনিয়া উপজেলার বেতাগী ইউনিয়ন ও রাউজান উপজেলার বাগোয়ান ইউনিয়ন অবস্থিত।
শ্রীপুর খরণদ্বীপ ইউনিয়ন বোয়ালখালী উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম বোয়ালখালী থানার আওতাধীন। এটি জাতীয় সংসদের ২৮৪নং নির্বাচনী এলাকা চট্টগ্রাম-৭ এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:
২০১১ সালের আদমশুমারি অনুযায়ী শ্রীপুর খরণদ্বীপ ইউনিয়নের সাক্ষরতার হার ৫১.৯%। এ ইউনিয়নে ৩টি মাধ্যমিক বিদ্যালয়, ৫টি মাদ্রাসা ও ১৩টি প্রাথমিক বিদ্যালয় রয়েছে।
শ্রীপুর খরণদ্বীপ ইউনিয়নে যোগাযোগের প্রধান সড়ক কালুরঘাট-মুন্সিরহাট সড়ক। সব ধরনের যানবাহনে যোগাযোগ করা যায়। এছাড়া কালুরঘাট থেকে নৌপথেও যোগাযোগ ব্যবস্থা রয়েছে।
শ্রীপুর খরণদ্বীপ ইউনিয়নে ৩০টি মসজিদ, ১টি ঈদগাহ, ১০টি মন্দির ও ১১টি বিহার রয়েছে।
শ্রীপুর খরণদ্বীপ ইউনিয়নের উত্তর পাশ দিয়ে বয়ে চলেছে কর্ণফুলী নদী। এছাড়া এ ইউনিয়নের উপর দিয়ে প্রবাহিত হচ্ছে জ্যৈষ্ঠপুরা ভাণ্ডালজুড়ি খাল এবং জ্যৈষ্ঠপুরা ভারাম্বা খাল।
শ্রীপুর খরণদ্বীপ ইউনিয়নের প্রধান প্রধান হাট/বাজারগুলো হল শ্রীপুর নুরুল্লাহ মুন্সির হাট, জ্যৈষ্ঠপুরা শান্তির বাজার, জ্যৈষ্ঠপুরা গোলককানুন বাজার এবং খরণদ্বীপ কেরানী বাজার।
শ্রীপুর খরণদ্বীপ ইউনিয়নের উল্লেখযোগ্য ব্যক্তিগণের মধ্যে রয়েছে:
পশ্চিম গোমদণ্ডী ইউনিয়ন

পশ্চিম গোমদণ্ডী বাংলাদেশের চট্টগ্রাম জেলার বোয়ালখালী উপজেলার অন্তর্গত একটি ইউনিয়ন।
পশ্চিম গোমদণ্ডী ইউনিয়নের আয়তন ১,৪১৩ একর (৫.৭২ বর্গ কিলোমিটার)। তবে ২০১২ সালে এ ইউনিয়নের ১নং থেকে ৬নং মোট ৬টি ওয়ার্ডকে বোয়ালখালী পৌরসভার অন্তর্ভুক্ত করা হয়।
২০১১ সালের আদমশুমারি অনুযায়ী পশ্চিম গোমদণ্ডী ইউনিয়নের মোট জনসংখ্যা ৩৮,৭৩৯ জন। এর মধ্যে পুরুষ ১৯,৩৫৪ জন এবং মহিলা ১৯,৩৮৫ জন। মোট পরিবার ৬,৮১৭টি।
বোয়ালখালী উপজেলার পশ্চিমাংশে পশ্চিম গোমদণ্ডী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের উত্তরে কধুরখীল ইউনিয়ন, পূর্বে বোয়ালখালী পৌরসভা ও শাকপুরা ইউনিয়ন, দক্ষিণে পটিয়া উপজেলার কোলাগাঁও ইউনিয়ন এবং পশ্চিমে কর্ণফুলী নদী ও চট্টগ্রাম সিটি কর্পোরেশনের ১৮নং পূর্ব বাকলিয়া ওয়ার্ড ও ৫নং মোহরা ওয়ার্ড অবস্থিত।
পশ্চিম গোমদণ্ডী ইউনিয়ন বোয়ালখালী উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম চট্টগ্রাম সিটি কর্পোরেশনের কর্ণফুলী থানার আওতাধীন। এটি জাতীয় সংসদের ২৮৫নং নির্বাচনী এলাকা চট্টগ্রাম-৮ এর অংশ। এটি ৪টি মৌজায় বিভক্ত। এ ইউনিয়নের গ্রামগুলো হল:
২০১১ সালের আদমশুমারি অনুযায়ী পশ্চিম গোমদণ্ডী ইউনিয়নের সাক্ষরতার হার ৫২.৬%। এ ইউনিয়নে ২টি মাধ্যমিক বিদ্যালয়, ১১টি প্রাথমিক বিদ্যালয়, ৪টি এবতেদায়ী মাদ্রাসা ও ৫টি কিন্ডারগার্টেন রয়েছে।
পশ্চিম গোমদণ্ডী ইউনিয়নে যোগাযোগের প্রধান প্রধান সড়কগুলো হল পূর্ব গোমদণ্ডী-পশ্চিম গোমদণ্ডী সড়ক, কালুরঘাট-পশ্চিম গোমদণ্ডী সড়ক এবং শিকলবাহা-পশ্চিম গোমদণ্ডী সড়ক
প্রধান যোগাযোগ মাধ্যম সিএনজি চালিত অটোরিক্সা।
পশ্চিম গোমদণ্ডী ইউনিয়নে ৬৫টি মসজিদ, ৪টি ঈদগাহ ও ৭টি মন্দির রয়েছে।
পশ্চিম গোমদণ্ডী ইউনিয়নের পশ্চিম পাশ দিয়ে বয়ে চলেছে কর্ণফুলী নদী। এছাড়া এ ইউনিয়নের উপর দিয়ে প্রবাহিত খালগুলো হল রায়খালী খাল, বোয়ালখালী খাল, চন্দরিয়া খাল, নবুয়াখালী খাল, মরদমা খাল, কর্ণালের খাল এবং পেতন আউলিয়া খাল।
পশ্চিম গোমদণ্ডী ইউনিয়নের প্রধান ৩টি হাট/বাজার হল কালুরঘাট বাজার, জমাদার হাট বাজার এবং ফুলতল বাজার।
মন্টারে উপসাগর

মন্টারে উপসাগর () প্রশান্ত মহাসাগরের একটি উপসাগর। এটি মার্কিন যুক্তরাষ্ট্রের পশ্চিম উপকূলে সান ফ্রান্সিস্কো (San Francisco, ইংরেজি: "স্যান্‌ ফ্রান্সিস্কৌ", স্পেনীয়: "সান্‌ ফ্রান্সিস্কো") শহরের দক্ষিণে স্যান্টা ক্রুজ (Santa Cruz, ইংরেজি: "স্যান্টা ক্রূজ়্‌", স্পেনীয়: "সান্তা ক্রুস্‌") এবং মন্টারে শহরের মধ্যবর্তী এলাকাতে অবস্থিত। মোটামুটি অর্ধবৃত্তাকার এই উপসাগরের তীর ঘেঁষে ক্যালফোর্নিয়া রাজ্য মহাসড়ক ১-এর একটি অংশ চলে গেছে এবং স্যান্টা ক্রুজ ও মন্টারে শহরকে সংযুক্ত করেছে।
মন্টারে উপসাগরে বহু বিচিত্র প্রজাতির সামুদ্রিক স্তন্যপায়ী প্রাণী যেমন সমুদ্র ভোঁদড় (sea otter), পোতাশ্রয় সীল (harbor seal), এবং বোতলনাক ডলফিন (bottleneck dolphin) বাস করে। এছাড়াও এখানে ছাইরঙা তিমি (gray whale), কুঁজো তিমি (humpback whale) এবং হাতি সীল (elephant seal) প্রজননের জন্য ঘুরতে আসে। এখানে বহু প্রজাতির মাছ, হাঙর, মলাস্ক যেমন আবালোনি (abalone), স্কুইড (squid), ইত্যাদি, পাখি এবং সমুদ্র কচ্ছপ দেখতে পাওয়া যায়। উপসাগরে প্রচুর কেল্প জাতীয় শৈবাল জন্মে এবং কিছু কিছু অতিবৃদ্ধির ফলে কেল্প অরণ্যেরও জন্ম দেয়।
মন্টারে গিরিখাত পানির তলদেশে অবস্থিত বিশ্বের বৃহত্তম গিরিখাতগুলির একটি। এটি উপসাগরের তীরের ঠিক মাঝখানে মস ল্যান্ডিং (Moss Landing) থেকে শুরু হয়েছে।
১৯৯২ সালে মন্টারে উপসাগর ও আশেপাশের সমুদ্রের ৪ হাজার বর্গকিলোমিটারেরও বেশি এলাকা জুড়ে মন্টারে বে ন্যাশনাল ম্যারিন স্যাংচুয়ারি নামের অভয়াশ্রয় প্রতিষ্ঠা করা হয়।
ম্যাসেডোনীয় ভাষা

ম্যাসেডোনীয় (; , "makedonski", ) হল দক্ষিণ স্লাভিক ভাষা যা প্রায় দুই কোটি মানুষের প্রথম কথ্য ভাষা। প্রধানত ম্যাসেডোনিয়া প্রজাতন্ত্র এবং ম্যাসেডোনীয় অভিবাসীর সাথে বহুজাতিক ম্যাসেডোনিয়া অঞ্চল জুড়ে একটি ছোট সংখ্যা বক্তার কথ্য ভাষা। এটি ম্যাসেডোনিয়া প্রজাতন্ত্র এবং আলবেনিয়া, রোমানিয়া ও সার্বিয়া অংশে একটি স্বীকৃত সংখ্যালঘুর সরকারি ভাষা।
স্ট্যান্ডার্ড ম্যাসেডোনীয় ১৯৪৫ সালে ম্যাসেডোনিয়া সমাজতান্ত্রিক প্রজাতন্ত্রের সরকারী ভাষা হিসেবে বাস্তবায়ন করা হয় এবং একটি আধুনিক সাহিত্য থেকে গড়ে উঠেছে। সংকলনের অধিকাংশই একই সময়কালে বিধিবদ্ধ করা হয়েছিল।
বিগ সার

বিগ সার () মার্কিন যুক্তরাষ্ট্রের ক্যালিফোর্নিয়া অঙ্গরাজ্যের মধ্যভাগের একটি স্বল্পজনঅধ্যুষিত অঞ্চল, যেখানে উপকূলে প্রশান্ত মহাসাগর থেকে স্যান্টা লুশা পর্বতমালা হঠাৎ করে উঠে গেছে। এখানকার ভূদৃশ্যাবলি অসাধারণ বলে প্রায়ই এখানে পর্যটকেরা বেড়াতে আসে। বিগ সারে "কোন পিক" নামের পর্বতটি মার্কিন যুক্তরাষ্ট্রের মূল ভূখণ্ডের উপকূলীয় পর্বতগুলির মধ্যে সবচেয়ে উঁচু। এটি প্রায় এক মাইল উঁচু এবং সাগর থেকে মাত্র তিন মাইল দূরে অবস্থিত। 
যদিও বিগ সারের কোনও নির্দিষ্ট ভৌগোলিক সংজ্ঞা নেই, অনেক বইয়ে কার্মেল নদী এবং স্যান ক্যার্পোফোরো ক্রিক-এর মধ্যবর্তী প্রায় ৯০ মাইল দীর্ঘ তটরেখা থেকে শুরু হয়ে স্থলভাগের প্রায় ২০ মাইল ভেতরে স্যান্টা লুশা পর্বতমালার পূর্ব পাদদেশ পর্যন্ত অঞ্চলটিকে বিগ সার বলা হয়। আবার অনেকে অঞ্চলটিকে পর্বতমালার পশ্চিম, উপকূলীয় পাদদেশ পর্যন্ত সীমাবদ্ধ রাখতে চান, যেক্ষেত্রে এটি মাত্র তিন থেকে ১২ মাইল অভ্যন্তর পর্যন্ত বিস্তৃত।
বিগ সারের উত্তর প্রান্তটি সান ফ্রান্সিসকো শহরের প্রায় ১২০ মাইল দক্ষিণে অবস্থিত। দক্ষিণ প্রান্তটি লস অ্যাঞ্জেলেস শহরের প্রায় ২৪৫ মাইল উত্তরে অবস্থিত।
রেড ট্রায়াঙ্গল (প্রশান্ত মহাসাগর)

"রেড ট্রায়াঙ্গল ( / "লাল ত্রিভুজ) উত্তর ক্যালিফোর্নিয়ার উপকূলের কাছে সাগরে অবস্থিত মোটামুটি ত্রিভুজাকৃতি একটি সামুদ্রিক অঞ্চলের স্থানীয় নাম। অঞ্চলটি সান ফ্রান্সিস্কোর উত্তরে বোডেগা উপসাগর থেকে শুরু হয়ে ফারালন দ্বীপপুঞ্জ পর্যন্ত এবং মন্টারে শহরের দক্ষিণে বিগ সার অঞ্চল পর্যন্ত বিস্তৃত। এখানে প্রচুর পরিমাণে সামুদ্রিক স্তন্যপায়ী প্রাণী যেমন হাতি সীল, পোতাশ্রয় সীল, সমুদ্র ভোঁদড়, সমুদ্র সিংহ, ইত্যাদি বসবাস করে, এবং এগুলি হল বিরাট সাদা হাঙর মাছের প্রিয় খাদ্য। মানুষের উপর এ পর্যন্ত যতবার বিরাট সাদা হাঙররা আক্রমণ করেছে, তার ৩৮%-ই এই রেড ট্রায়াঙ্গলে ঘটেছে। তা সত্ত্বেও এই এলাকাতে বহু লোক সার্ফিং করতে, সাঁতার কাটতে ও ঝাঁপ দিতে ভালবাসে।
কর্ণফুলী উপজেলা

কর্ণফুলী বাংলাদেশের চট্টগ্রাম জেলার একটি উপজেলা।এটি বাংলাদেশের ক্ষুদ্রতম উপজেলা।
কর্ণফুলী উপজেলার মোট আয়তন ৫৫.৩৬ বর্গ কিলোমিটার (১৩,৬৭৯ একর)।চট্টগ্রাম সিটি কর্পোরেশনের দক্ষিণাংশে কর্ণফুলী নদীর দক্ষিণ পাড়ে ২২°১৪´ থেকে ২২°১৯´ উত্তর অক্ষাংশ এবং ৯১°৪৭´ থেকে ৯১°৫৩´ পূর্ব দ্রাঘিমাংশ জুড়ে কর্ণফুলী উপজেলার অবস্থান। চট্টগ্রাম জেলা সদর থেকে এ উপজেলার দূরত্ব প্রায় ১০ কিলোমিটার। উত্তরে চাঁদগাঁও থানা ও বোয়ালখালী উপজেলা, পূর্বে পটিয়া উপজেলা ও আনোয়ারা উপজেলা ও বোয়ালখালী উপজেলা, দক্ষিণে আনোয়ারা উপজেলা এবং পশ্চিমে পতেঙ্গা থানা ও বন্দর থানা।
২০১১ সালের আদমশুমারি অনুযায়ী কর্ণফুলী উপজেলার মোট জনসংখ্যা ১,৬২,১১০ জন। এর মধ্যে পুরুষ ৮৩,৭১৭ জন এবং মহিলা ৭৮,৩৯৩ জন। মোট পরিবার ২৯,৯৭৫টি।
২০১৬ সালের ৯ মে পটিয়া উপজেলার ৫টি ইউনিয়ন নিয়ে কর্ণফুলী উপজেলা গঠন করা হয়। এটি বাংলাদেশের ৪৯০নং উপজেলা।
কর্ণফুলী উপজেলায় ৫টি ইউনিয়ন রয়েছে। সম্পূর্ণ কর্ণফুলী উপজেলার প্রশাসনিক কার্যক্রম চট্টগ্রাম সিটি কর্পোরেশনের কর্ণফুলী থানার আওতাধীন।
২০১১ সালের আদমশুমারি অনুযায়ী কর্ণফুলী উপজেলার সাক্ষরতার হার ৫২.১% (পুরুষ ৫৪.৭৯%, মহিলা ৪৯.১৯%)। এ উপজেলায় বাংলাদেশ মেরিন ফিশারীজ একাডেমী, ১টি ডিগ্রী কলেজ, ২টি ফাজিল মাদ্রাসা, ২টি স্কুল এন্ড কলেজ, ৮টি মাধ্যমিক বিদ্যালয়, ১টি দাখিল মাদ্রাসা ও ৩৫টি প্রাথমিক বিদ্যালয় রয়েছে।
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। কর্ণফুলী উপজেলায় অবস্থিত ব্যাংকসমূহের তালিকা নিচে উল্লেখ করা হলো:
বড় উঠান ইউনিয়ন

বড় উঠান বাংলাদেশের চট্টগ্রাম জেলার কর্ণফুলী উপজেলার অন্তর্গত একটি ইউনিয়ন।
বড় উঠান ইউনিয়নের আয়তন ৪,৩৯৩ একর (১৭.৭৮ বর্গ কিলোমিটার)। এটি কর্ণফুলি উপজেলার সবচেয়ে বড় ইউনিয়ন।
২০১১ সালের আদমশুমারি অনুযায়ী বড় উঠান ইউনিয়নের মোট জনসংখ্যা ৩৬,৩৯৬ জন। এর মধ্যে পুরুষ ১৮,৫০০ জন এবং মহিলা ১৭,৮৯৬ জন। মোট পরিবার ৬,৫১১টি।
কর্ণফুলী উপজেলার দক্ষিণাংশ জুড়ে বড় উঠান ইউনিয়নের অবস্থান। এ ইউনিয়নের উত্তরে জুলধা ইউনিয়ন ও শিকলবাহা ইউনিয়ন, পূর্বে পটিয়া উপজেলার জিরি ইউনিয়ন ও আনোয়ারা উপজেলার চাতরী ইউনিয়ন, দক্ষিণে আনোয়ারা উপজেলার চাতরী ইউনিয়ন ও বৈরাগ ইউনিয়ন এবং পশ্চিমে কর্ণফুলী নদী ও চট্টগ্রাম সিটি কর্পোরেশনের ৪১নং দক্ষিণ পতেঙ্গা ওয়ার্ড অবস্থিত।
বোয়ালখালী উপজেলার ১টি ইউনিয়ন, পটিয়া উপজেলার ৬টি ইউনিয়ন ও আনোয়ারা উপজেলার ১টি ইউনিয়নের আংশিক চট্টগ্রাম সিটি কর্পোরেশনের আওতায় এনে ২০০০ সালের ২৭ মে কর্ণফুলী থানা গঠন করা হয়। পরবর্তীতে তন্মধ্য থেকে পটিয়া উপজেলাধীন চর লক্ষ্যা, জুলধা, চর পাথরঘাটা, বড় উঠান ও শিকলবাহা এ ৫টি ইউনিয়ন নিয়ে ২০১৬ সালের ৯ মে কর্ণফুলী উপজেলা নামে আলাদা উপজেলার স্বীকৃতি দেয় বাংলাদেশ সরকার।
বড় উঠান ইউনিয়ন তৎকালীন পটিয়া উপজেলার আওতাধীন ২নং ইউনিয়ন পরিষদ, বর্তমানে এটি কর্ণফুলী উপজেলার আওতাধীন। এ ইউনিয়নের প্রশাসনিক কার্যক্রম চট্টগ্রাম সিটি কর্পোরেশনের কর্ণফুলী থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এটি ৩টি মৌজায় বিভক্ত। এ ইউনিয়নের গ্রামগুলো হল:
২০১১ সালের আদমশুমারি অনুযায়ী বড় উঠান ইউনিয়নের সাক্ষরতার হার ৫১.৭%। এ ইউনিয়নে ১টি ফাজিল মাদ্রাসা, ৩টি মাধ্যমিক বিদ্যালয়, ৪টি অন্যান্য মাদ্রাসা ও ৯টি প্রাথমিক বিদ্যালয় রয়েছে।
শিকলবাহা ইউনিয়নে যোগাযোগের প্রধান সড়ক চট্টগ্রাম-আনোয়ারা সড়ক। সব ধরনের যানবাহনে যোগাযোগ করা যায়।
বড় উঠান ইউনিয়নে ৩১টি মসজিদ, ৫টি ঈদগাহ, ২টি মন্দির, ২টি বিহার ও ১টি গীর্জা রয়েছে।
বড় উঠান ইউনিয়নের পশ্চিম পাম দিয়ে বয়ে চলেছে কর্ণফুলী নদী। এছাড়া এ ইউনিয়নের পূর্ব পাশ দিয়ে বয়ে চলেছে কৈয়গ্রাম খাল।
বড় উঠান ইউনিয়নের প্রধান প্রধান হাট/বাজারগুলো হল ফকিরনীর হাট, ফাজিল খাঁ'র হাট, মিয়ার হাট, জালতলা বাজার, প্রভাতী বাজার এবং বাদামতল বাজার।
বড় উঠান ইউনিয়নের দর্শনীয় স্থানগুলোর মধ্যে রয়েছে:
বড় উঠান ইউনিয়নের উল্লেখযোগ্য ব্যক্তিগণের মধ্যে রয়েছেন:
{|class="wikitable sortable"
!ক্রম নং
!চেয়ারম্যানের নাম
!সময়কাল
বৈরাগ ইউনিয়ন

বৈরাগ বাংলাদেশের চট্টগ্রাম জেলার আনোয়ারা উপজেলার অন্তর্গত একটি ইউনিয়ন।
বৈরাগ ইউনিয়নের আয়তন ৪,০১৩ একর (১৬.২৪ বর্গ কিলোমিটার)।
২০১১ সালের পরিসংখ্যান অনুযায়ী বৈরাগ ইউনিয়নের মোট জনসংখ্যা ৩০,৫৪৫ জন। এর মধ্যে পুরুষ ১৫,৭৫৯ জন এবং মহিলা ১৪,৭৮৬ জন। মোট পরিবার ৫,৬৬২টি।
আনোয়ারা উপজেলার উত্তর-পশ্চিমাংশে বৈরাগ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের দক্ষিণে বারশত ইউনিয়ন ও বটতলী ইউনিয়ন, পূর্বে চাতরী ইউনিয়ন, উত্তরে কর্ণফুলী উপজেলার বড় উঠান ইউনিয়ন এবং পশ্চিমে কর্ণফুলী নদী ও চট্টগ্রাম সিটি কর্পোরেশনের ৪১নং দক্ষিণ পতেঙ্গা ওয়ার্ড অবস্থিত।
বৈরাগ ইউনিয়ন আনোয়ারা উপজেলার আওতাধীন ১নং ইউনিয়ন পরিষদ। এ ইউনিয়নের আংশিক (কর্ণফুলী তীরবর্তী অংশ) প্রশাসনিক কার্যক্রম চট্টগ্রাম সিটি কর্পোরেশনের কর্ণফুলী থানার আওতাধীন এবং বাকি অংশ আনোয়ারা থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:
ব্রিটিশ শাসনামলের আনুমানিক ১৯৪৩ সালে প্রথম মহকুমার অধীনে বর্তমান বৈরাগ এই ১টি গ্রাম নিয়ে বৈরাগ ইউনিয়ন গঠিত হয়। ঐ সময়ে ইউনিয়নের চেয়ারম্যানকে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্টের পদকে ইউনিয়ন চেয়ারম্যান পদবী ঘোষণা করা হয়। ১৯৫৪ সালে প্রথম গ্রাম প্রেসিডেন্ট হন ওছিউদ্দিন সরকার। তারপর পর্যায়ক্রমে গোলাম হোসেন সরকার, সাদত আলী গ্রাম প্রেসিডেন্ট এর দায়িত্ব পালন করেন। ১৯৬৭ সালে তৎকালীন পাকিস্তান মহকুমা জুরি বোর্ডের সদস্য ডাঃ রেয়াজ উদ্দিন সরকার প্রথম ইউনিয়ন পরিষদ চেয়ারম্যান মনোনীত হন এবং তিনিই মুক্তিযুদ্ধ চলাকালে অত্র ইউনিয়নের চেয়ারম্যান ছিলেন। ১৯৮৫ সালে প্রশাসনিক কাজের সুবিধার্থে তৎকালীন প্রশাসক আনোয়ারা ইউনিয়ন থেকে বৈরাগ গ্রামকে পৃথক করে বৈরাগ নামে আলাদা ইউনিয়ন গঠন করেন। বর্তমানে ৯টি ছোট বড় গ্রাম মিলিয়েই বৈরাগ ইউনিয়ন পরিষদ।
বৈরাগ ইউনিয়নের নাম নিয়ে দুটি জনশ্রুতি রয়েছে, পুর্বে বৈরাগ ইউনিয়নের অধিকাংশ গ্রামেই হিন্দুদের আধিপত্য ছিল। রাধা রমন সিংহ ও আশু সিংহ ছিলেন বৈরাগ গ্রামের ধনাঢ্য ব্যক্তিদের মধ্যে অন্যতম। তারাই প্রথম বৈরাগ ইউনিয়ন নামের প্রস্তাবকারী ছিলেন।
অন্যটি হল উত্তর বন্দর, দক্ষিণ বন্দর, বদলপুরা, গুয়াপঞ্চক, আমানউল্লাহ পাড়া, মোহাম্মদপুর সহ আরও কয়েকটি গ্রাম নিয়ে একটি বড় জঙ্গল+পাহাড়ে বিভিন্ন মানুষের আনাগুনা থাকায় নাকি "বৈরাগ" নামকরণ করা হয়। তবে ঐ সময়ে নৌকাই ছিল বৈরাগ ইউনিয়নে একমাত্র যোগাযোগ স্থাপনকারী বাহন।
২০১১ সালের আদমশুমারি অনুযায়ী বৈরাগ ইউনিয়নের সাক্ষরতার হার ৬২.৭%। এ ইউনিয়নে ২টি স্কুল এন্ড কলেজ, ১টি মাধ্যমিক বিদ্যালয়, ৩টি মাদ্রাসা ও ১০টি প্রাথমিক বিদ্যালয় রয়েছে।
বৈরাগ ইউনিয়নে যোগাযোগের প্রধান সড়ক শিকলবাহা-রায়পুর সড়ক। সব ধরনের যানবাহনে যোগাযোগ করা যায়। এছাড়া চট্টগ্রাম মহানগরী থেকে ১৪নং ও ১৫নং ঘাট দিয়ে এ ইউনিয়নে নৌপথে যোগাযোগের ব্যবস্থা রয়েছে।
বৈরাগ ইউনিয়নে ৩৯টি মসজিদ, ১০টি ঈদগাহ ও ৯টি মন্দির রয়েছে।
বৈরাগ ইউনিয়নের উত্তর-পশ্চিম পাশ দিয়ে বয়ে চলেছে কর্ণফুলী নদী।
বৈরাগ ইউনিয়নের প্রধান ৩টি হাট/বাজার হল চাতরী চৌমুহনী বাজার, মহালখান বাজার এবং দেয়াং বাজার।
বৈরাগ ইউনিয়নের দর্শনীয় স্থানগুলোর মধ্যে রয়েছে:
চর লক্ষ্যা ইউনিয়ন

চর লক্ষ্যা বাংলাদেশের চট্টগ্রাম জেলার কর্ণফুলী উপজেলার অন্তর্গত একটি ইউনিয়ন।
চর লক্ষ্যা ইউনিয়নের আয়তন ২,৫৮৪ একর (১০.৪৬ বর্গ কিলোমিটার)।
২০১১ সালের আদমশুমারি অনুযায়ী চর লক্ষ্যা ইউনিয়নের মোট জনসংখ্যা ২৮,১৯৮ জন। এর মধ্যে পুরুষ ১৪,৬৫২ জন এবং মহিলা ১৩,৫৪৬ জন। মোট পরিবার ৫,১৮৮টি।
কর্ণফুলী উপজেলার মধ্যভাগে চর লক্ষ্যা ইউনিয়নের অবস্থান। এ ইউনিয়নের উত্তরে চর পাথরঘাটা ইউনিয়ন, পশ্চিমে চর পাথরঘাটা ইউনিয়ন ও জুলধা ইউনিয়ন, দক্ষিণে জুলধা ইউনিয়ন ও শিকলবাহা ইউনিয়ন এবং পূর্বে শিকলবাহা ইউনিয়ন অবস্থিত।
প্রাচীনকালে কর্ণফুলী নদীর পানিবাহিত পলিমাটির স্তর ক্রমান্বয়ে জমাট বেঁধে প্রথমে লক্ষ্যারচর, পরবর্তীতে চর লক্ষ্যা ইউনিয়নের উৎপত্তি বা উদ্ভব হয়েছিল বলে বর্ষীয়ান ব্যক্তিদের অভিমত।
বোয়ালখালী উপজেলার ১টি ইউনিয়ন, পটিয়া উপজেলার ৬টি ইউনিয়ন ও আনোয়ারা উপজেলার ১টি ইউনিয়নের আংশিক চট্টগ্রাম সিটি কর্পোরেশনের আওতায় এনে ২০০০ সালের ২৭ মে কর্ণফুলী থানা গঠন করা হয়। পরবর্তীতে তন্মধ্য থেকে পটিয়া উপজেলাধীন চর লক্ষ্যা, জুলধা, চর পাথরঘাটা, বড় উঠান ও শিকলবাহা এ ৫টি ইউনিয়ন নিয়ে ২০১৬ সালের ৯ মে কর্ণফুলী উপজেলা নামে আলাদা উপজেলার স্বীকৃতি দেয় বাংলাদেশ সরকার।
চর লক্ষ্যা ইউনিয়ন তৎকালীন পটিয়া উপজেলার আওতাধীন ১নং ইউনিয়ন পরিষদ, বর্তমানে এটি কর্ণফুলী উপজেলার আওতাধীন। এ ইউনিয়নের প্রশাসনিক কার্যক্রম চট্টগ্রাম সিটি কর্পোরেশনের কর্ণফুলী থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এ ইউনিয়নের গ্রাম ২টি হল:
২০১১ সালের আদমশুমারি অনুযায়ী চর লক্ষ্যা ইউনিয়নের সাক্ষরতার হার ৪৬.৯%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ৭টি প্রাথমিক বিদ্যালয় রয়েছে।
শিকলবাহা ইউনিয়নে যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।
চর লক্ষ্যা ইউনিয়নে ১৯টি মসজিদ ও ১টি মন্দির রয়েছে।
চর লক্ষ্যা ইউনিয়নের উপর দিয়ে প্রবাহিত খালগুলো হল চর লক্ষ্যা-শিকলবাহা খাল, চর লক্ষ্যা-চর ফরিদ খাল, লেইঙ্গা খাল, মামা ভাগিনার খাল, চর লক্ষ্যা-খোয়াজনগর খাল এবং চর লক্ষ্যা-বালুরচর খাল।
চর লক্ষ্যা ইউনিয়নের প্রধান ২টি হাট/বাজার হল মৌলভী বাজার এবং ১নং চর লক্ষ্যা ইউনিয়ন বোর্ড বাজার।
চর পাথরঘাটা ইউনিয়ন

চর পাথরঘাটা বাংলাদেশের চট্টগ্রাম জেলার কর্ণফুলী উপজেলার অন্তর্গত একটি ইউনিয়ন।
চর পাথরঘাটা ইউনিয়নের আয়তন ১,৫৯৯ একর (৬.৪৭ বর্গ কিলোমিটার)। এটি কর্ণফুলী উপজেলার সবচেয়ে ছোট ইউনিয়ন।
২০১১ সালের আদমশুমারি অনুযায়ী চর পাথরঘাটা ইউনিয়নের মোট জনসংখ্যা ৩৬,৬২৬ জন। এর মধ্যে পুরুষ ১৯,৪৪১ জন এবং মহিলা ১৭,১৮৫ জন। মোট পরিবার ৭,১৯১টি।
কর্ণফুলী উপজেলার পশ্চিমাংশে চর পাথরঘাটা ইউনিয়নের অবস্থান। এ ইউনিয়নের দক্ষিণে জুলধা ইউনিয়ন ও চর লক্ষ্যা ইউনিয়ন; পূর্বে চর লক্ষ্যা ইউনিয়ন ও শিকলবাহা ইউনিয়ন; উত্তরে কর্ণফুলী নদী, চট্টগ্রাম সিটি কর্পোরেশনের ৩৪নং পাথরঘাটা ওয়ার্ড, ৩৩নং ফিরিঙ্গি বাজার ওয়ার্ড, ৩১নং আলকরণ ওয়ার্ড, ৩০নং পূর্ব মাদারবাড়ী ওয়ার্ড, ২৯নং পশ্চিম মাদারবাড়ী ওয়ার্ড, ২৮নং পাঠানটুলী ওয়ার্ড ও ৩৫নং গোসাইলডাঙ্গা ওয়ার্ড এবং পশ্চিমে কর্ণফুলী নদী ও চট্টগ্রাম সিটি কর্পোরেশনের ডবলমুরিং থানা ও বন্দর থানা অবস্থিত।
বোয়ালখালী উপজেলার ১টি ইউনিয়ন, পটিয়া উপজেলার ৬টি ইউনিয়ন ও আনোয়ারা উপজেলার ১টি ইউনিয়নের আংশিক চট্টগ্রাম সিটি কর্পোরেশনের আওতায় এনে ২০০০ সালের ২৭ মে কর্ণফুলী থানা গঠন করা হয়। পরবর্তীতে তন্মধ্য থেকে পটিয়া উপজেলাধীন চর লক্ষ্যা, জুলধা, চর পাথরঘাটা, বড় উঠান ও শিকলবাহা এ ৫টি ইউনিয়ন নিয়ে ২০১৬ সালের ৯ মে কর্ণফুলী উপজেলা নামে আলাদা উপজেলার স্বীকৃতি দেয় বাংলাদেশ সরকার।
চর পাথরঘাটা ইউনিয়ন তৎকালীন পটিয়া উপজেলার আওতাধীন ১নং (খ) ইউনিয়ন পরিষদ, বর্তমানে এটি কর্ণফুলী উপজেলার আওতাধীন। এ ইউনিয়নের প্রশাসনিক কার্যক্রম চট্টগ্রাম সিটি কর্পোরেশনের কর্ণফুলী থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী চর পাথরঘাটা ইউনিয়নের সাক্ষরতার হার ৫৬.১%। এ ইউনিয়নে ২টি স্কুল এন্ড কলেজ ও ৬টি প্রাথমিক বিদ্যালয় রয়েছে।
শিকলবাহা ইউনিয়নে যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।
চর পাথরঘাটা ইউনিয়নে ৩০টি মসজিদ ও ২টি ঈদগাহ রয়েছে।
চর পাথরঘাটা ইউনিয়নের উত্তর-পশ্চিম পাশ দিয়ে বয়ে চলেছে কর্ণফুলী নদী। এছাড়াও রয়েছে চর পাথরঘাটা খাল, চর পাথরঘাটা-খোয়াজ নগর খাল এবং চর পাথরঘাটা-চর লক্ষ্যা খাল।
চর পাথরঘাটা ইউনিয়নের প্রধান হাট/বাজার পুরাতন ব্রীজঘাটা সন্ধ্যাকালীন বাজার।
চর পাথরঘাটা ইউনিয়নের দর্শনীয় স্থানগুলোর মধ্যে রয়েছে:
জুলধা ইউনিয়ন

জুলধা বাংলাদেশের চট্টগ্রাম জেলার কর্ণফুলী উপজেলার অন্তর্গত একটি ইউনিয়ন।
জুলধা ইউনিয়নের আয়তন ২,৮০৯ একর (১১.৩৭ বর্গ কিলোমিটার)।
২০১১ সালের আদমশুমারি অনুযায়ী জুলধা ইউনিয়নের মোট জনসংখ্যা ১৮,৪১৬ জন। এর মধ্যে পুরুষ ৯,৪৯১ জন এবং মহিলা ৮,৯২৫ জন। মোট পরিবার ৩,২৯৩টি।
কর্ণফুলী উপজেলার দক্ষিণ-পশ্চিমাংশ জুড়ে জুলধা ইউনিয়নের অবস্থান। এ ইউনিয়নের উত্তরে চর পাথরঘাটা ইউনিয়ন, চর লক্ষ্যা ইউনিয়ন ও শিকলবাহা ইউনিয়ন; পূর্বে চর লক্ষ্যা ইউনিয়ন, শিকলবাহা ইউনিয়ন ও বড় উঠান ইউনিয়ন; দক্ষিণে বড় উঠান ইউনিয়ন এবং পশ্চিমে কর্ণফুলী নদী, চট্টগ্রাম সিটি কর্পোরেশনের, ৪০নং উত্তর পতেঙ্গা ওয়ার্ড, ৩৯নং দক্ষিণ হালিশহর ওয়ার্ড ও ৩৮নং দক্ষিণ মধ্য হালিশহর ওয়ার্ড অবস্থিত।
বোয়ালখালী উপজেলার ১টি ইউনিয়ন, পটিয়া উপজেলার ৬টি ইউনিয়ন ও আনোয়ারা উপজেলার ১টি ইউনিয়নের আংশিক চট্টগ্রাম সিটি কর্পোরেশনের আওতায় এনে ২০০০ সালের ২৭ মে কর্ণফুলী থানা গঠন করা হয়। পরবর্তীতে তন্মধ্য থেকে পটিয়া উপজেলাধীন চর লক্ষ্যা, জুলধা, চর পাথরঘাটা, বড় উঠান ও শিকলবাহা এ ৫টি ইউনিয়ন নিয়ে ২০১৬ সালের ৯ মে কর্ণফুলী উপজেলা নামে আলাদা উপজেলার স্বীকৃতি দেয় বাংলাদেশ সরকার।
জুলধা ইউনিয়ন তৎকালীন পটিয়া উপজেলার আওতাধীন ১নং (ক) ইউনিয়ন পরিষদ, বর্তমানে এটি কর্ণফুলী উপজেলার আওতাধীন। এ ইউনিয়নের প্রশাসনিক কার্যক্রম চট্টগ্রাম সিটি কর্পোরেশনের কর্ণফুলী থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এ ইউনিয়নের গ্রাম ২টি হল:
২০১১ সালের আদমশুমারি অনুযায়ী জুলধা ইউনিয়নের সাক্ষরতার হার ৪৭.৮%। এ ইউনিয়নে ২টি মাধ্যমিক বিদ্যালয় ও ৪টি প্রাথমিক বিদ্যালয় রয়েছে।
শিকলবাহা ইউনিয়নে যোগাযোগের প্রধান সড়ক শিকলবাহা-জুলধা সড়ক। প্রধান যোগাযোগ মাধ্যম সিএনজি চালিত অটোরিক্সা।
জুলধা ইউনিয়নে ৯টি মসজিদ, ২টি ঈদগাহ ও ৩টি মন্দির রয়েছে।
জুলধা ইউনিয়নের পশ্চিম ও দক্ষিণাংশ জুড়ে বয়ে চলেছে কর্ণফুলী নদী। এছাড়া রয়েছে জুলধা-শিকলবাহা খাল এবং জুলধা-চর লক্ষ্যা খাল।
জুলধা ইউনিয়নের প্রধান হাট/বাজার হল পাইপের গোড়া বাজার।
জুলধা ইউনিয়নের দর্শনীয় স্থানগুলোর মধ্যে রয়েছে:
কোলাগাঁও ইউনিয়ন

কোলাগাঁও বাংলাদেশের চট্টগ্রাম জেলার পটিয়া উপজেলার অন্তর্গত সমৃদ্ধ একটি ইউনিয়ন।
কোলাগাঁও ইউনিয়নের আয়তন ২,৯২১ একর (১১.৮২ বর্গ কিলোমিটার)।
২০১১ সালের আদমশুমারি অনুযায়ী কোলাগাঁও ইউনিয়নের মোট জনসংখ্যা ২৫,৭৫৭ জন। এর মধ্যে পুরুষ ১৩,২১৫ জন এবং মহিলা ১২,৫৪২ জন। মোট পরিবার ৪,৭০২টি।
পটিয়া উপজেলার উত্তর-পশ্চিমাংশে কোলাগাঁও ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের পূর্বে হাবিলাসদ্বীপ ইউনিয়ন ও কুসুমপুরা ইউনিয়ন; দক্ষিণে কুসুমপুরা ইউনিয়ন ও জিরি ইউনিয়ন; পশ্চিমে কর্ণফুলী উপজেলার শিকলবাহা ইউনিয়ন, কর্ণফুলী নদী ও চট্টগ্রাম সিটি কর্পোরেশনের ৩৫নং বকশীর হাট ওয়ার্ড এবং উত্তরে কর্ণফুলী নদী ও চট্টগ্রাম সিটি কর্পোরেশনের ৩৫নং বকশীর হাট ওয়ার্ড ও বোয়ালখালী উপজেলার পশ্চিম গোমদণ্ডী ইউনিয়ন অবস্থিত।
কোলাগাঁও ইউনিয়ন পটিয়া উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম চট্টগ্রাম সিটি কর্পোরেশনের কর্ণফুলী থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল:
কথিত আছে যে, এক সময় বিভিন্ন অঞ্চল হতে লোক এসে এই ইউনিয়নে বসবাস করত। তাদের প্রয়োজনে বিভিন্ন জায়গায় যাতায়াত করতে সুযোগ থাকায় ব্যবসা শুরু করে। এই জনগোষ্ঠী নিজেদের কোন প্রকার ঝামেলা পোহাতে হত না তারা খুবই সুখে ও আনন্দে জীবন অতিবাহিত করত। এই জনগোষ্ঠীকে স্থানীয় লোকজন খোলা নামে ডাকত। এই খোলা নাম থেকেই "কোলাগাঁও" নামের উৎপত্তি।
২০১১ সালের আদমশুমারি অনুযায়ী কোলাগাঁও ইউনিয়নের সাক্ষরতার হার ৫১.৩%। এ ইউনিয়নে ২টি মাধ্যমিক বিদ্যালয়, ২টি দাখিল মাদ্রাসা ও ৮টি প্রাথমিক বিদ্যালয় রয়েছে।
কোলাগাঁও ইউনিয়নে যোগাযোগের প্রধান সড়ক শিকলবাহা-কোলাগাঁও, কালুর ঘাট হইতে পাচুরিয়া, পাচুরিয়া হইতে লাখেরা সড়ক। প্রধান যোগাযোগ মাধ্যম সিএনজি চালিত অটোরিক্সা।
কোলাগাঁও ইউনিয়নে ১২টি মসজিদ, ১০টি মন্দির ও ২টি বিহার রয়েছে।
কোলাগাঁও ইউনিয়নের উত্তর-পশ্চিম পাশ দিয়ে বয়ে চলেছে কর্ণফুলী নদী। এছাড়া এ ইউনিয়নের উপর দিয়ে বয়ে চলেছে কালারপোল খাল।
কোলাগাঁও ইউনিয়নের প্রধান হাট/বাজার হল কান্ত ফকির হাট।
কোলাগাঁও ইউনিয়নের দর্শনীয় স্থানগুলোর মধ্যে রয়েছে:
শিকলবাহা ইউনিয়ন

শিকলবাহা বাংলাদেশের চট্টগ্রাম জেলার কর্ণফুলী উপজেলার অন্তর্গত একটি ইউনিয়ন।
শিকলবাহা ইউনিয়নের আয়তন ২,২৯৪ একর (৯.২৮ বর্গ কিলোমিটার)।
২০১১ সালের আদমশুমারি অনুযায়ী শিকলবাহা ইউনিয়নের মোট জনসংখ্যা ৪২,৪৭৪ জন। এর মধ্যে পুরুষ ২১,৬৩৩ জন এবং মহিলা ২০,৮৪১ জন। মোট পরিবার ৭,৭৯২টি।
কর্ণফুলী উপজেলার পূর্বাংশে শিকলবাহা ইউনিয়নের অবস্থান। এ ইউনিয়নের পশ্চিমে চর পাথরঘাটা ইউনিয়ন ও চর লক্ষ্যা ইউনিয়ন, দক্ষিণে জুলধা ইউনিয়ন ও বড় উঠান ইউনিয়ন, পূর্বে পটিয়া উপজেলার জিরি ইউনিয়ন ও কোলাগাঁও ইউনিয়ন এবং উত্তরে কর্ণফুলী নদী ও চট্টগ্রাম সিটি কর্পোরেশনের ৩৫নং বকশীর হাট ওয়ার্ড অবস্থিত।
বোয়ালখালী উপজেলার ১টি ইউনিয়ন, পটিয়া উপজেলার ৬টি ইউনিয়ন ও আনোয়ারা উপজেলার ১টি ইউনিয়নের আংশিক চট্টগ্রাম সিটি কর্পোরেশনের আওতায় এনে ২০০০ সালের ২৭ মে কর্ণফুলী থানা গঠন করা হয়। পরবর্তীতে তন্মধ্য থেকে পটিয়া উপজেলাধীন চর লক্ষ্যা, জুলধা, চর পাথরঘাটা, বড় উঠান ও শিকলবাহা এ ৫টি ইউনিয়ন নিয়ে ২০১৬ সালের ৯ মে কর্ণফুলী উপজেলা নামে আলাদা উপজেলার স্বীকৃতি দেয় বাংলাদেশ সরকার।
শিকলবাহা ইউনিয়ন তৎকালীন পটিয়া উপজেলার আওতাধীন ৩নং ইউনিয়ন পরিষদ, বর্তমানে এটি কর্ণফুলী উপজেলার আওতাধীন। এ ইউনিয়নের প্রশাসনিক কার্যক্রম চট্টগ্রাম সিটি কর্পোরেশনের কর্ণফুলী থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এটি ২টি মৌজায় বিভক্ত। এ ইউনিয়নের গ্রামগুলো হল:
২০১১ সালের আদমশুমারি অনুযায়ী শিকলবাহা ইউনিয়নের সাক্ষরতার হার ৫৪.৩%। এ ইউনিয়নে ১টি ডিগ্রী কলেজ, ১টি ফাজিল মাদ্রাসা, ৩টি মাধ্যমিক বিদ্যালয়, ৯টি প্রাথমিক বিদ্যালয় ও ১টি পাঠাগার রয়েছে।
শিকলবাহা ইউনিয়নে যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।
শিকলবাহা ইউনিয়নে ১৯টি মসজিদ, ২টি ঈদগাহ, ১টি মন্দির রয়েছে।
শিকলবাহা ইউনিয়নের উত্তর পাশ দিয়ে বয়ে চলেছে কর্ণফুলী নদী। এছাড়াও এ ইউনিয়নের উপর দিয়ে প্রবাহিত হচ্ছে শিকলবাহা খাল, শিকলবাহা-জুলধা খাল এবং শিকলবাহা-চরলক্ষ্যা খাল।
শিকলবাহা ইউনিয়নের প্রধান ৩টি হাট/বাজার হল কলেজ বাজার, ক্রসিং বাজার এবং মাস্টার হাট।
শিকলবাহা ইউনিয়নের দর্শনীয় স্থানগুলোর মধ্যে রয়েছে:
আনোয়ারা ইউনিয়ন

আনোয়ারা বাংলাদেশের চট্টগ্রাম জেলার আনোয়ারা উপজেলার অন্তর্গত একটি ইউনিয়ন।
আনোয়ারা ইউনিয়নের আয়তন ১,৮৭১ একর (৭.৫৭ বর্গ কিলোমিটার)। এটি আনোয়ারা উপজেলার সবচেয়ে ছোট ইউনিয়ন।
২০১১ সালের পরিসংখ্যান অনুযায়ী আনোয়ারা ইউনিয়নের মোট জনসংখ্যা ১০,২৬০ জন। এর মধ্যে পুরুষ ৫,১১৪ জন এবং মহিলা ৫,১৪৬ জন। মোট পরিবার ২,১৭১টি।
আনোয়ারা উপজেলার মধ্যভাগে আনোয়ারা ইউনিয়নের অবস্থান। আনোয়ারা উপজেলা সদর এ ইউনিয়নে অবস্থিত। এ ইউনিয়নের পূর্বে হাইলধর ইউনিয়ন, উত্তরে চাতরী ইউনিয়ন, পশ্চিমে চাতরী ইউনিয়ন ও বারখাইন ইউনিয়ন এবং দক্ষিণে বারখাইন ইউনিয়ন অবস্থিত।
আনোয়ারা ইউনিয়ন আনোয়ারা উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম আনোয়ারা থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী আনোয়ারা ইউনিয়নের সাক্ষরতার হার ৬৯%। এ ইউনিয়নে ১টি সরকারি কলেজ, ১টি ফাজিল মাদ্রাসা, ২টি মাধ্যমিক বিদ্যালয় ও ৬টি প্রাথমিক বিদ্যালয় রয়েছে।
আনোয়ারা ইউনিয়নে যোগাযোগের প্রধান সড়ক চট্টগ্রাম-আনোয়ারা সড়ক। সব ধরনের যানবাহনে যোগাযোগ করা যায়।
আনোয়ারা ইউনিয়নের উপর দিয়ে প্রবাহিত হচ্ছে ইছামতি খাল।
আনোয়ারা ইউনিয়নের প্রধান হাট/বাজার হল আনোয়ারা জয়কালী বাজার।
বারখাইন ইউনিয়ন

বারখাইন বাংলাদেশের চট্টগ্রাম জেলার আনোয়ারা উপজেলার অন্তর্গত একটি ইউনিয়ন।
বারখাইন ইউনিয়নের আয়তন ৪,৩৭৮ একর (১৭.৭২ বর্গ কিলোমিটার)।
২০১১ সালের পরিসংখ্যান অনুযায়ী বারখাইন ইউনিয়নের মোট জনসংখ্যা ২৮,৮৩৬ জন। এর মধ্যে পুরুষ ১৩,৭৪৬ জন এবং মহিলা ১৫,০৯০ জন। মোট পরিবার ৫,৬৭৯টি।
আনোয়ারা উপজেলার দক্ষিণ-মধ্যাংশে বারখাইন ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৩ কিলোমিটার। এ ইউনিয়নের পশ্চিমে বরুমছড়া ইউনিয়ন ও বটতলী ইউনিয়ন; উত্তরে চাতরী ইউনিয়ন ও আনোয়ারা ইউনিয়ন; পূর্বে আনোয়ারা ইউনিয়ন, হাইলধর ইউনিয়ন ও বাঁশখালী উপজেলার পুকুরিয়া ইউনিয়ন এবং দক্ষিণে হাইলধর ইউনিয়ন ও বরুমছড়া ইউনিয়ন অবস্থিত।
বারখাইন ইউনিয়ন আনোয়ারা উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম আনোয়ারা থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:
২০১১ সালের আদমশুমারি অনুযায়ী বারখাইন ইউনিয়নের সাক্ষরতার হার ৫৪.৫%। এ ইউনিয়নে ১টি আলিম মাদ্রাসা, ৩টি মাধ্যমিক বিদ্যালয়, ১৬টি প্রাথমিক বিদ্যালয় ও ২টি এবতেদায়ী মাদ্রাসা রয়েছে।
বারখাইন ইউনিয়নে যোগাযোগের প্রধান সড়ক আনোয়ারা-বারখাইন সড়ক। প্রধান যোগাযোগ মাধ্যম সিএনজি চালিত অটোরিক্সা।
বারখাইন ইউনিয়নের দক্ষিণ-পূর্ব পাশ দিয়ে বয়ে চলেছে সাঙ্গু নদী। এছাড়া ইউনিয়নের অভ্যন্তরে প্রবাহিত হচ্ছে শোলকাটা খাল ও সৈয়দ কুচাইয়া খাল।
বারখাইন ইউনিয়নের প্রধান হাট/বাজার হল সরকার হাট।
বারখাইন ইউনিয়নের দর্শনীয় স্থানগুলোর মধ্যে রয়েছে:
বারশত ইউনিয়ন

বারশত বাংলাদেশের চট্টগ্রাম জেলার আনোয়ারা উপজেলার অন্তর্গত একটি ইউনিয়ন।
বারশত ইউনিয়নের আয়তন ৩,২০৮ একর (১২.৯৮ বর্গ কিলোমিটার)।
২০১১ সালের পরিসংখ্যান অনুযায়ী বারশত ইউনিয়নের মোট জনসংখ্যা ২৮,৮৬৫ জন। এর মধ্যে পুরুষ ১৪,২৩৫ জন এবং মহিলা ১৪,৬৩০ জন। মোট পরিবার ৫,৪৬০টি।
আনোয়ারা উপজেলার পশ্চিমাংশে বারশত ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের দক্ষিণে রায়পুর ইউনিয়ন, পূর্বে বটতলী ইউনিয়ন, উত্তরে বৈরাগ ইউনিয়ন এবং পশ্চিমে কর্ণফুলী নদীর মোহনা ও বঙ্গোপসাগর অবস্থিত।
বারশত ইউনিয়ন আনোয়ারা উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম আনোয়ারা থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:
ব্রিটিশ শাসনামলের আনুমানিক ১৯৪৩ সালে প্রথম মহকুমার অধীনে বর্তমান বারশত এই ১টি গ্রাম নিয়ে বারশত ইউনিয়ন গঠিত হয়। ঐ সময়ে ইউনিয়নের চেয়ারম্যানকে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্টের পদকে ইউনিয়ন চেয়ারম্যান পদবী ঘোষণা করা হয়। ১৯৫৪ সালে প্রথম গ্রাম প্রেসিডেন্ট হন ওছিউদ্দিন সরকার। তারপর পর্যায়ক্রমে আলী আহমদ বি.কম. গ্রাম প্রেসিডেন্ট এর দায়িত্ব পালন করেন। ১৯৬৭ সালে তৎকালীন পাকিস্তান মহকুমা জুরি বোর্ড এর সদস্য ডাঃ রেয়াজ উদ্দীন সরকান প্রথম ইউনিয়ন পরিষদ চেয়ারম্যান মনোনীত হন এবং তিনিই মুক্তিযুদ্ধ চলাকালে অত্র ইউনিয়নের চেয়ারম্যান ছিলেন। ১৯৮৫ সালে প্রশাসনিক কাজের সুবিধার্থে তৎকালীন প্রশাসক বারশত গ্রামকে পৃথক করে বারশত ইউনিয়ন গঠন করা হয়। বর্তমানে ৭টি ছোট বড় গ্রাম মিলিয়েই বারশত ইউনিয়ন পরিষদ।
২০১১ সালের আদমশুমারি অনুযায়ী বারশত ইউনিয়নের সাক্ষরতার হার ৪৯.৪%। এ ইউনিয়নে ১টি স্কুল এন্ড কলেজ, ১টি আলিম মাদ্রাসা, ১টি মাধ্যমিক বিদ্যালয় ও ৮টি প্রাথমিক বিদ্যালয় রয়েছে।
বারশত ইউনিয়নে যোগাযোগের প্রধান সড়ক শিকলবাহা-রায়পুর সড়ক। সব ধরনের যানবাহনে যোগাযোগ করা যায়।
বারশত ইউনিয়নের উত্তর-পশ্চিম পাশ দিয়ে বয়ে চলেছে কর্ণফুলী নদী। এছাড়া এ ইউনিয়নের অভ্যন্তরে প্রবাহিত হচ্ছে পারকি বাজার খাল, গুন্দ্বীপ পাড়া খাল এবং গোবাদিয়া খাল।
বারশত ইউনিয়নের প্রধান হাট/বাজার হল মিন্নত আলী দোভাষীর হাট।
বারশত ইউনিয়নের দর্শনীয় স্থানগুলোর মধ্যে রয়েছে:
বরুমছড়া ইউনিয়ন

বরুমছড়া বাংলাদেশের চট্টগ্রাম জেলার আনোয়ারা উপজেলার অন্তর্গত একটি ইউনিয়ন।
বরুমছড়া ইউনিয়নের আয়তন ৫,৯২৭ একর (২৩.৯৯ বর্গ কিলোমিটার)। এটি আনোয়ারা উপজেলার সবচেয়ে বড় ইউনিয়ন।
২০১১ সালের পরিসংখ্যান অনুযায়ী বরুমছড়া ইউনিয়নের মোট জনসংখ্যা ২০,০৬১ জন। এর মধ্যে পুরুষ ৯,৫৮২ জন এবং মহিলা ১০,৪৭৯ জন। মোট পরিবার ৩,৯১৩টি।
আনোয়ারা উপজেলার দক্ষিণাংশে বরুমছড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩ কিলোমিটার। এ ইউনিয়নের পশ্চিমে জুঁইদণ্ডী ইউনিয়ন ও বটতলী ইউনিয়ন; উত্তরে বারখাইন ইউনিয়ন; পূর্বে বারখাইন ইউনিয়ন এবং দক্ষিণে বাঁশখালী উপজেলার পুকুরিয়া ইউনিয়ন ও সাঙ্গু নদী অবস্থিত।
বরুমছড়া ইউনিয়ন আনোয়ারা উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম আনোয়ারা থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এটি ২টি মৌজায় বিভক্ত। এ ইউনিয়নের গ্রামগুলো হল:
২০১১ সালের আদমশুমারি অনুযায়ী বরুমছড়া ইউনিয়নের সাক্ষরতার হার ৩৮.৫%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ৮টি প্রাথমিক বিদ্যালয় রয়েছে।
বরুমছড়া ইউনিয়নে যোগাযোগের প্রধান সড়ক আনোয়ারা-বরুমছড়া সড়ক। প্রধান যোগাযোগ মাধ্যম সিএনজি চালিত অটোরিক্সা।
বরুমছড়া ইউনিয়নে ৩২টি মসজিদ, ১০টি ঈদগাহ ও ৩টি মন্দির রয়েছে।
বরুমছড়া ইউনিয়নের পূর্ব ও দক্ষিণ পাশ দিয়ে বয়ে চলেছে সাঙ্গু নদী। এছাড়া রয়েছে টিন্টি খাল।
বরুমছড়া ইউনিয়নের প্রধান হাট/বাজার হল কানু মাঝির হাট। এছাড়া রয়েছে সওদাঘর দীঘির পাড় (বিয়ান বাজার)।
বটতলী ইউনিয়ন, আনোয়ারা

বটতলী বাংলাদেশের চট্টগ্রাম জেলার আনোয়ারা উপজেলার অন্তর্গত একটি ইউনিয়ন।
বটতলী ইউনিয়নের আয়তন ২,৯৩৫ একর (১১.৮৮ বর্গ কিলোমিটার)।
২০১১ সালের পরিসংখ্যান অনুযায়ী বটতলী ইউনিয়নের মোট জনসংখ্যা ২৩,৬৩০ জন। এর মধ্যে পুরুষ ১১,৫৭৬ জন এবং মহিলা ১২,০৫৪ জন। মোট পরিবার ৪,৬৫৯টি।
আনোয়ারা উপজেলার পশ্চিম-মধ্যাংশে বটতলী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৪ কিলোমিটার। এ ইউনিয়নের উত্তরে বৈরাগ ইউনিয়ন, পশ্চিমে বারশত ইউনিয়ন, দক্ষিণে রায়পুর ইউনিয়ন ও জুঁইদণ্ডী ইউনিয়ন এবং পূর্বে বরুমছড়া ইউনিয়ন ও বারখাইন ইউনিয়ন অবস্থিত।
বটতলী ইউনিয়ন আনোয়ারা উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম আনোয়ারা থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী বটতলী ইউনিয়নের সাক্ষরতার হার ৪৪.৮%। এ ইউনিয়নে ১টি ডিগ্রী কলেজ, ২টি মাধ্যমিক বিদ্যালয়, ১টি দাখিল মাদ্রাসা ও ৮টি প্রাথমিক বিদ্যালয় রয়েছে।
বটতলী ইউনিয়নে ২৯টি মসজিদ, ৮টি ঈদগাহ ও ১১টি মন্দির রয়েছে।
বটতলী ইউনিয়নে যোগাযোগের প্রধান সড়ক আনোয়ারা-বটতলী সড়ক। প্রধান যোগাযোগ মাধ্যম সিএনজি চালিত অটোরিক্সা।
বটতলী ইউনিয়নের উপর দিয়ে বয়ে যাওয়া উল্লেখযোগ্য কোন খাল নেই।
তবে বটতলী ইউনিয়নের সীমানায় বরুমচড়া খাল,আইর মঙ্গল খাল পূর্ব বৈরিয়া খাল রয়েছে, বটতলী ইউনিয়ন সীমানা ঘিরে যা শঙ্খ নদীতে গিয়ে মিশেছে।
বটতলী ইউনিয়নের প্রধান ২টি হাট/বাজার হল বটতলী রুস্তম হাট এবং পূর্ব বরৈয়া আন্নর আলী সিকদার হাট। তার পাশাপাশি আইরমঙ্গল গ্রামে ভেন্ডি বাজার নামক একটি কৃষকের হাট রয়েছে।
চাতরী ইউনিয়ন

চাতরী বাংলাদেশের চট্টগ্রাম জেলার আনোয়ারা উপজেলার অন্তর্গত একটি ইউনিয়ন।
চাতরী ইউনিয়নের আয়তন ৩,২৬৫ একর (১৩.২১ বর্গ কিলোমিটার)।
২০১১ সালের পরিসংখ্যান অনুযায়ী চাতরী ইউনিয়নের মোট জনসংখ্যা ১৯,০২২ জন। এর মধ্যে পুরুষ ৯,৩৮৪ জন এবং মহিলা ৯,৬৩৮ জন। মোট পরিবার ৩,৭০৮টি।
আনোয়ারা উপজেলার সর্ব-উত্তরে চাতরী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের দক্ষিণে বারখাইন ইউনিয়ন ও আনোয়ারা ইউনিয়ন; পূর্বে আনোয়ারা ইউনিয়ন, হাইলধর ইউনিয়ন, পরৈকোড়া ইউনিয়ন ও পটিয়া উপজেলার কাশিয়াইশ ইউনিয়ন; উত্তরে পরৈকোড়া ইউনিয়ন, পটিয়া উপজেলার জিরি ইউনিয়ন ও কর্ণফুলী উপজেলার বড় উঠান ইউনিয়ন এবং পশ্চিমে বৈরাগ ইউনিয়ন ও কর্ণফুলী উপজেলার বড় উঠান ইউনিয়ন অবস্থিত।
চাতরী ইউনিয়ন আনোয়ারা উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম আনোয়ারা থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:
২০১১ সালের আদমশুমারি অনুযায়ী চাতরী ইউনিয়নের সাক্ষরতার হার ৬৩.২%। এ ইউনিয়নে ১টি আলিম মাদ্রাসা, ৩টি মাধ্যমিক বিদ্যালয় ও ১০টি প্রাথমিক বিদ্যালয় রয়েছে।
চাতরী ইউনিয়নে যোগাযোগের প্রধান সড়ক চট্টগ্রাম-আনোয়ারা সড়ক। সব ধরনের যানবাহনে যোগাযোগ করা যায়।
চাতরী ইউনিয়নে ৩৮টি মসজিদ, ৯টি ঈদগাহ, ২৪টি মন্দির ও ২টি বিহার রয়েছে।
চাতরী ইউনিয়নের উপর দিয়ে প্রবাহিত হচ্ছে বোয়ালগাঁও খাল।
চাতরী ইউনিয়নের প্রধান হাট/বাজার হল চাতরী চৌমুহনী বাজার।